Sentrum 3 (Oslo)

Sentrum 3 er et delområde (SSB) som er fordelt på Sentrum og Bydel Frogner i Oslo. Delområdet består av ti grunnkretser (roder) og dekker et areal på 0,99 km².

Avgrensning
Sentrum 3 omfatter området nord og vest for Pipervika, blant annet Aker Brygge, rådhuset, Nationaltheatret og slottet. Grenseopptrekkingen rundt delområdet går inn mellom Rådhusbrygge 1 og 2 i Pipervika, og følger Rosenkrantz' gate fra Rådhusplassen, deretter Pilestredet, Hegdehaugsveien, Parkveien, Munkedamsveien, Sjøgata til Filipstad brygge, og ut i fjorden gjennom kanalen mellom Aker Brygge og Tjuvholmen.

Grunnkretser
SSB har publisert data for areal av grunnkretser i Statistikkbanken, og viser grunnkretsenes grenser på sine kart.

Sentrum 3 /rode 1 har et areal på 0,05 km² og ligger nordvest for Aker Brygge. Grensen følger Munkedamsveien, Ruseløkkveien, Observatoriegata og Parkveien. Plassen Bervens løkke ligger i grunnkretsen.

Sentrum 3 /rode 2 har et areal på 0,06 km² og omfatter seks kvartaler på Ruseløkka avgrenset i sør av Observatoriegata, i øst av Huitfeldts gate, i nord av Henrik Ibsens gate og i vest av Parkveien. Parken Ankerhagen ligger i grunnkretsen. Tidligere også USAs ambassade.

Sentrum 3 /rode 3 har et areal på 0,06 km² og ligger på Ruseløkka, nord for Aker Brygge. Grensen følger Munkedamsveien, Cort Adelers gate, Ruseløkkveien, Løkkeveien, Arbins gate, Henrik Ibsens gate, Huitfeldts gate, Observatoriegata og igjen Ruseløkkveien. I grunnkretsen ligger bland annet Ibsenmuseet og Ruseløkka skole.

Sentrum 3 /rode 4 har et areal på 0,11 km². Den omfatter Aker Brygge og, fra våren 2021, Nasjonalmuseets nye hovedbygg. Grensen går inn på Brynjulf Bulls plass, like vest for Rådhusbrygge 4, og følger Dronning Mauds gate, Munkedamsveien og Sjøgata til Filipstad brygge, og ut i fjorden igjen mellom Aker Brygge og Tjuvholmen. I tillegg til Aker Brygge og det kommende nasjonalmuseet, ligger Nobels Fredssenter (tidligere Vestbanestasjonen) i grunnkretsen.

Sentrum 3 /rode 5 har et areal på 0,05 km² og ligger sørøst for Victoria terrasse og nord for det nye nasjonalmuseet. Grensen følger Munkedamsveien, Dronning Mauds gate, Haakon VIIs gate, Victoria terrasse, Ruseløkkveien og Cort Adelers gate. Oslo Konserthus ligger i grunnkretsen.

Sentrum 3 /rode 6 har et areal på 0,26 km² og strekker seg fra Pipervika opp til Kristian Augusts gate. Grensen går inn mellom Rådhusbrygge 1 og 2, over Rådhusplassen, og følger Rosenkrantz' gate, Kristian Augusts gate, St. Olavs gate, Holbergs gate, Kristian IVs gate, Frederiks gate, Ruseløkkveien, og Haakon VIIs gate til Brynjulf Bulls plass, hvor den går ut igjen i fjorden like vest for Rådhusbrygge 4. En rekke kjente bygninger ligger i grunnkretsen, deriblant Oslo rådhus, Nationaltheatret, universitetsbygningene i sentrum, Kulturhistorisk museum og nåværende Nasjonalgalleriet. Parker og plasser som kan nevnes er Rådhusplassen, Kronprinsesse Märthas plass, Fridtjof Nansens plass, Spikersuppa (del av Eidsvolls plass), Studenterlunden og Universitetsplassen.

Sentrum 3 /rode 7 har et areal på 0,07 km² og avgrenses av Kristian Augusts gate, Pilestredet, Holbergs gate og St. Olavs gate. Radisson Blu Scandinavia Hotell, bedre kjent som SAS-hotellet ligger i grunnkretsen.

Sentrum 3 /rode 8 har et areal på 0,06 km² og ligger på nordøstsiden av Slottsparken. Grensen følger Wergelandsveien, Holbergs gate, Pilestredet, Hegdehaugsveien og Parkveien. Kunstnernes Hus ligger i grunnkretsen.

Sentrum 3 /rode 9 har et areal på 0,23 km² og er ensbetydende med Slottsparken, som også omfatter Det kongelige slott. Grensen følger Henrik Ibsens gate, Frederiks gate, Kristian IVs gate, Wergelandsveien og Parkveien.

Sentrum 3 /rode 10 har et areal på 0,04 km² og omfatter Victoria terrasse og et knippe nabokvartaler. Grensen følger Victoria terrasse/Ruseløkkveien, Henrik Ibsens gate, Arbins gate og Løkkeveien. I tillegg til Victoria terrasse, finner man 7. juni-plassen i grunnkretsen. Utenriksdepartementet holder til i grunnkretsen. Det gjør også Ingeniørenes Hus og Ukrainas ambassade.

Befolkning

Befolkningsutvikling i delområdet og grunnkretsene (tall fra SSB).

Referanser 

Oslo sentrum
Bydel Frogner
Delområder i Oslo kommune